દેશ આખો હાલ આર્થિક મંદીનો સામનો કરી રહ્યો છે ત્યારે રાજકોટ શહેરમાં મંદીમાં સપડાયેલા વધુ એક કોળી પ્રૌઢે એક મહિનાથી ચાનો ધંધો ચાલતો ન હોય જેથી કંટાળીને ફાસો ખાઈ જિંદગીનો અંત આણી લેતા ત્રણ દીકરાઓએ પિતાનું છત્ર ગુમાવ્યું છે એક વર્ષ પૂર્વે પત્નીના દેહાંત બાદ ગુમસુમ રહેતા પ્રૌઢે એક મહિના પૂર્વે પણ ટ્રેન નીચે પડતું મૂકી આપઘાતનો પ્રયાસ કર્યો હતો પરંતુ દીકરાઓએ સાંત્વના આપી હતી રાજકોટના ઉદયનગરમાં રહેતા અને ગોંડલ રોડ વૈદવાડીમાં ચાનો થડો રાખી વેપાર કરતા કાળુભાઇ પોલાભાઈ રાજપરા નામના ૪૫ વર્ષીય કોળી પ્રૌઢે ગત સાંજે પોતાના ઘરે છતના હુકમ કપડાં સૂકવવાની દોરીથી ફાસો ખાઈ લેતા ૧૦૮ની ટિમ ઇએમટી ભાવનાબેન ડોડિયાએ જોઈ તપાસી મૃત જાહેર કર્યા હતા અને આ અંગે કંટ્રોલમાં જાણ કરતા માલવીયાનગર પોલીસ સ્ટેશનના હેડ કોન્સ્ટેબલ ડી જે જાદવ સહિતનો સ્ટાફ દોડી ગયો હતો અને મૃતદેહ પોસ્ટમોટર્મ અર્થે સિવિલ હોસ્પિટલે ખસેડી તપાસ હાથ ધરી હતી દરમિયાન એવું જાણવા મળ્યું છે કે તેમના પત્નીનું એક વર્ષ પૂર્વે દેહાંત થયું હોય ત્યારથી તેઓ ગુમસુમ રહેતા હતા તેમજ કાળુભાઈને એકાદ મહિનાથી ચાનો ધંધો ચાલતો ન હતો આ જ ટેંશનમાં આ પગલું ભરી લીધું હતું એક મહિના પૂર્વે પણ તેઓએ રેલવે ટ્રેક ઉપર જઈ આપઘાતનો પ્રયાસ કર્યો હતો પરંતુ દીકરાઓએ બચાવી લીધા હતા અને દીકરાઓએ પોતે કમાશે તમારે કઈ ચિંતા કરવાની જરૂર નથી તેવું આશ્વાસન પણ આપ્યું હતું છતાં પત્નીનો વિયોગ અને મંદીએ આપઘાત કરવા મજબુર કરી દીધા હતા ત્રણ દીકરાઓએ પિતાનું છત્ર ગુમાવ્યું છે બે દીકરાના લગ્ન થઇ ગયા છે મોભીના મોતથી કોળી પરિવારમાં શોક વ્યાપી ગયો છે.